CELEX: 32008R0466
Language: hu
Date: 2008-05-28 00:00:00
Title: A Bizottság 466/2008/EK rendelete ( 2008. május 28.) az egyes elsőbbségi anyagok importőrei és gyártói számára a létező anyagok kockázatainak értékeléséről és ellenőrzéséről szóló 793/93/EGK tanácsi rendeletnek megfelelő vizsgálatvégzési és tájékoztatási kötelezettség előírásáról (EGT-vonatkozású szöveg)

29.5.2008   
            
            
               HU
            
            
               Az Európai Unió Hivatalos Lapja
            
            
               L 139/10
            
         A BIZOTTSÁG 466/2008/EK RENDELETE
   (2008. május 28.)
   az egyes elsőbbségi anyagok importőrei és gyártói számára a létező anyagok kockázatainak értékeléséről és ellenőrzéséről szóló 793/93/EGK tanácsi rendeletnek megfelelő vizsgálatvégzési és tájékoztatási kötelezettség előírásáról
   (EGT-vonatkozású szöveg)
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel a létező anyagok kockázatainak értékeléséről és ellenőrzéséről szóló, 1993. március 23-i 793/93/EGK tanácsi rendeletre (1) és különösen annak 10. cikke (2) bekezdésére,
   mivel:
   
               (1)
            
            
               A tagállamok által a 793/93/EGK rendelet 10. cikke (1) bekezdésének megfelelően kijelölt előadók kiértékelték a gyártók és az importőrök által az egyes elsőbbségi anyagok vonatkozásában benyújtott információkat. Az érintett gyártókkal, illetve importőrökkel folytatott konzultációt követően az előadók megállapították, hogy a kockázatértékeléshez az elsőbbségi anyagok gyártóitól, illetve importőreitől további információkat, illetőleg további vizsgálatok elvégzését kell kérni.
            
         
               (2)
            
            
               A kérdéses anyagok értékeléséhez szükséges információt nem lehet a korábbi gyártóktól, illetve importőröktől beszerezni. A gyártók és az importőrök a 793/93/EGK rendelet 10. cikkének (5) bekezdése szerint meggyőződtek arról, hogy az állatkísérleteket nem lehet más módszerekkel helyettesíteni, sem korlátozni.
            
         
               (3)
            
            
               Ezért indokolt felkérni az elsőbbségi anyagok gyártóit és importőreit, hogy további információkat nyújtsanak be és további vizsgálatokat végezzenek az említett anyagokat illetően. Az előadók által a Bizottságnak benyújtott jegyzőkönyveket kell felhasználni az említett vizsgálatok elvégzéséhez.
            
         
               (4)
            
            
               E rendelet rendelkezései összhangban vannak a 793/93/EGK rendelet 15. cikke értelmében létrehozott bizottság véleményével,
            
         ELFOGADTA EZT A RENDELETET:
   1. cikk
   A mellékletben felsorolt anyagok gyártói és importőrei, akik a 793/93/EGK rendelet 3., 4., 7. és 9. cikke szerinti követelményeknek megfelelően információkat nyújtottak be, megadják az e rendelet mellékletében megjelölt információkat, az ott leírt vizsgálatokat elvégzik, és az eredményeket átadják az illetékes előadóknak.
   A vizsgálatokat az előadók által meghatározott jegyzőkönyveknek megfelelően kell elvégezni.
   Az eredményeket a mellékletben meghatározott határidőn belül kell átadni.
   2. cikk
   Ez a rendelet az Európai Unió Hivatalos Lapjában való kihirdetését követő napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2008. május 28-án.
      
         
            a Bizottság részéről
         
         Stavros DIMAS
         
            a Bizottság tagja
         
      
   
   
      (1)  HL L 84., 1993.4.5., 1. o. Az 1882/2003/EK európai parlamenti és tanácsi rendelettel (HL L 284., 2003.10.31., 1. o.) módosított rendelet.
   MELLÉKLET
   
               Sz.
            
            
               Einecs-szám
            
            
               CAS-szám
            
            
               Anyag neve
            
            
               Előadó
            
            
               Vizsgálati/tájékoztatási követelmények
            
            
               A rendelet hatálybalépésétől számított határidő
            
         
               1
            
            
               247-759-6
            
            
               26523-78-4
            
            
               Trisz(nonilfenil)-foszfit
            
            
               FR
            
            
               
                  Daphnia magnán végzett akut toxicitásvizsgálat
               A trisz(nonilfenil)-foszfát szerkezetére vonatkozó adatok
               A vízoldékonyságra vonatkozó adatok
               A log Kow (oktanol/víz megoszlási hányados) meghatározása
               Hidrolízisvizsgálat
               
                  Lumbriculus varieatuson végzett üledékvizsgálat
               Monitoring adatok olyan területeken, ahol a PEC/PNEC arány egynél nagyobb
               A Daphnia magnán végzett akut toxicitásvizsgálat eredményeinek függvényében a Daphnia magna hosszú távú vizsgálata
            
            
               4 hónap
            
         
               2
            
            
               237-410-6
               239-148-8
            
            
               13775-53-6
               15096-52-3
            
            
               Trinátrium-hexafluor-aluminát
            
            
               DE
            
            
               A használatra vonatkozó adatok
               A vízbe kerülésre vonatkozó adatok az összes életciklusban
               A légkörbe kerülésre vonatkozó adatok az összes életciklusban
               A fogadó víztest keménységére vonatkozó adatok két gyártó esetében
               Alumíniumkohók részecskekibocsátásának kriolittartalmára vonatkozó adatok
               Oldódásvizsgálat
            
            
               4 hónap
            
         
               3
            
            
               266-028-2
            
            
               65996-93-2
            
            
               Szurok, feketekőszén-kátrány, magas hőmérsékleten
            
            
               NL
            
            
               Az EPA-listán szereplõ 16 policiklikus aromás szénhidrogénnek (PAH) a faszén brikett és agyaggalamb gyártása, valamint az intenzív korrózióvédelem során felhasznált kötőanyagok előállításakor és használatakor feketekőszén-kátrányból magas hőmérsékleten képződő szurok általi, a különböző környezeti közegekbe történő kibocsátására vonatkozó adatok
            
            
               4 hónap
            
         
               4
            
            
               246-690-9
            
            
               25617-70-8
            
            
               2,4,4,-trimetil-pentén
            
            
               DE
            
            
               A gyártó-és feldolgozóüzemek kibocsátására vonatkozó, szennyvíztisztító telepeken, felszíni vizekben és üledékben mért adatok
               Eleveniszap-légzésgátlási vizsgálat (OECD 209)
               
                  Daphnia magnán végzett hosszú távú reprodukciós vizsgálat (OECD 211)
            
            
               4 hónap
            
         
               5
            
            
               231-111-4
            
            
               7440-02-0
            
            
               Nikkel
            
            
               DK
            
            
               Üledéken végzett toxicitásvizsgálat
            
            
               12 hónap
            
         
               232-104-9
            
            
               7786-81-4
            
            
               Nikkel-szulfát
            
         
               222-068-2
            
            
               3333-67-3
            
            
               Nikkel-karbonát
            
         
               231-743-0
            
            
               7718-54-9
            
            
               Nikkel-diklorid
            
         
               236-068-5
            
            
               13138-45-9
            
            
               Nikkel-dinitrát
            
         
               6
            
            
               287-477-0
            
            
               85535-85-9
            
            
               Alkánok, C14–17, klór
            
            
               UK
            
            
               Halakon végzett bioakkumuláció-vizsgálat
               (OECD TG 305)
            
            
               6 hónap
            
         
               7
            
            
               202-696-3
            
            
               98-73-7
            
            
               Nitro-benzol
            
            
               DE
            
            
               Helyi nyirokcsomó-vizsgálat (OECD TG 429/B42)
            
            
               6 hónap
            
         
               8
            
            
               202-679-0
            
            
               98-54-4
            
            
               4-terc-butil-fenol
            
            
               NO
            
            
               Két feldolgozóüzem (5 és 6) szennyvíztisztító telepeken és vízi közegben (édes-és sós víz) mért kibocsátásának helyi hatásaira vonatkozó adatok
            
            
               4 hónap
            
         
               9
            
            
               200-915-7
            
            
               75-91-2
            
            
               Terc-butil-hidroperoxid
            
            
               NL
            
            
               Ismételt dózisú (inhalációs) toxicitás (OECD 412 – B8)
            
            
               12 hónap
            
         
               Légzőszervi szöveten végzett COMET-próba
            
            
               15 hónap